Joko Widodo

**Joko Widodo** (li Indonesia [dʒɔkɔ widɔdɔ]; tumbu 21 Juni 1961) ma asese lakaoni khönia **Jokowi** no Presiden Indonesia si-7 sololohe halöŵö andre nasa ba 2023. Fatua lö tobali presiden, no göi tobali ia Gubernur DKI Jakarta (2012-2014) ba föna ö Wali Kota Solo (2005-2012). Me möna ia ba Wamili Presiden 2014, Jokowi tobali Presiden Indonesia si föföna sibai si tenga moroi ba gotalua ndra sondrönia'ö ba politik ma zui moroi ba gotalua ndra militer Indonesia. Fatua lö ihalö halöŵö ba mbolo politik, mohalöŵö ia ba industri ba bisnis. Molo'ö niha sato Jokowi no samösa presiden same'e tödö ba nono mbanua so'amböta ba ekonomi. Omasi niha wa oya so *pembangunan infrastruktur* götö wamatörönia. 

 

I'awalisi zekolania ba Solo Jokowi i'otarai SD irugi SMA. Aefa da'ö itohugö ba Universitas Gadjah Mada (UGM), Yogyakarta, heza isöndra sarjana kehutanan me 1985.

Tumbu ba ebua-bua ia bakha ba sambua ngambatö si fagölötö. Mogale side-ide namania ba toröi mohalöŵö ba nomo ninania. Ono sia'a Jokowi ba gotalua zi daöfa ira ndraono.

Töi nama Joko Widodo ya'ia da'ö Widjiatno Notomihardjo ba töi ninania Sudjiatmi. Ono sia'a ia ba so datölu nakhinia. Haya'ia nono matua. Töi ndra akhinia ono alawe si datölu, ya'ia da'ö Iit Sriyantini, Ida Yati, ba Titik Relawati. So samösa nakhi Jokowi ono matua nibe'e töi Joko Lukito, ba hiza no ahuwa me ngaluo tumbu ia. 

I'o'ou sibai ia amania ba wanohugö sekolania. Börö da'ö göi wa itohugö zekolania irugi isöndra *magister manajemen* ba UGM me 1991.

 

Ahöli-höli dödöda ba wamaigi lala halöŵö nitörö Jokowi:

# 1985–2005: ibörötaigö bisnis mebel ba Jawa Tengah
# 2005–2012: fao ia fagohi ba politik ba tobali ia Wali Kota Solo. Götö wa'atobalinia wali kota andre itugu tehöngö ia ba niha. Ibe dödönia ba nono mbanuania Jokowi ba asese möi ia wamaigi zalua, lö abönö dödönia wamondrondrongo *laporan*.
# 2012–2014: Itolo ia bua halöŵönia ba Solo andrö ena'ö möna ia ba wa'atobali Gubernur DKI Jakarta. Itohugö göi ba da'ö halöŵö sigöna niha sato, idou'ö wangehaogö infrastruktur awö lala wamatörö kota Jakarta.
# 2014–1019: Sukses tobali Gubernur DKI, fagohi Jokowi tobali presiden. Ba Pilpres 2014 tefili ia tobali Presiden Indonesia. Götö wa'atobalinia presiden i'odödögö wamohouni infrastruktur, wondrou'ö fa'auri niha mbanua ba mangaro'ö posisi Indonesia ba relasi internasional.
# 2019– iada'a: tefili zui Jokowi tobali presiden ba Pilpres 2019. I'odödögö wanohugö ngawalö program awö reformasi si no ibörötaigö.

 

I'odane-danegö halöŵönia ba wondrönia'ö Jokowi ba prinsip nifotöi *kejujuran*, *transparansi* ba *kesederhanaan*. I'ofönai'ö *keterbukaan* ba *integritas* ba wamatörönia. Baero da'ö no sa'ae tehöngö wa ibe'e ba dödönia zoguna ba nono mbanua si fagölötö, awö wondrou'ö infrastruktur ba ekonomi. Oroma göi wa i'odödögö wamalua nifotöi *kerjasama* internasional.

  

Börö wa'ahatönia ba niha sato, tehöngö sibai Jokowi tobali sondrönia'ö si *sederhana* ba ahatö ba dödö niha sato. Andrö göi wa ato zolo'ö ya'ia niha sato. Heŵa'ae simanö asese göi terongo wa angetulania (li Indonesia *kebijakan*) mo'amböta. Iŵa'ö omasi ia wangalösi *korupsi* ba ba wondrou'ö *hak azasi* niha, ba hiza götönia tobali presiden lö aetu monönö korupsi ba tetohugö nasa wanguhundragö *hak azasi*.

 

So dombua nono khö Jokowi, Gibran Rakabuming Raka ba Kahiyang Ayu. i'o'ö lahe namania Gibran ba politik ba iada'a tobali ia Wali Kota Solo. Kahiyang Ayu tobali samösa pengusaha. 

 

No oya döi nitema Jokowi götö wohalöŵönia ba mbolokha politik. Ba gotaluania itema Penghargaan Internasional Lee Kuan Yew, nibe'e wamatörö Singapura 2019. Baero da'ö tebe'e göi khönia Penghargaan Bung Hatta me 2014, nibe'e Komisi Pemberantasan Korupsi.

 

* Lö hadöi

 

Lö hadöi

## Fosumangeta
Ba da'a so **gangolifa fosumangeta nitema Jokowi** 

 

Lö hadöi

 

*  The Jakarta Post: Solo’s Mayor keeps his promises 
*  Interview: Yogyakarta and Surakarta mayors prove good governance sells
*  Joko Widodo  di Pemilu.com
*  Suara Merdeka: Wawancara dengan Joko Widodo